** Kihniön kunta KUULUTUS**

 **ALUE- JA KUNTAVAALIT 2025**

Vuonna 2025 toimitetaan samanaikaisesti kahdet yleiset vaalit: aluevaalit ja kuntavaalit **13.4.2025**

 **klo 9.00-20.00. Äänestyspaikkana toimii Kihniön yhtenäiskoulu, Kettukalliontie 3, Kihniö.**

**Ennakkoäänestys**

**toimitetaan 2. - 8.4.2025**

Ennakkoäänestyspaikka on Puumilan Taitotalo, osoite Kuruntie 1-3, joka on avoinna seuraavasti:

* keskiviikko-perjantai 2.- 4.4.2025 klo 12-18
* lauantai-sunnuntai 5. - 6.4.2025 klo 12-15
* maanantai-tiistai 7.- 8.4.2025 klo 12-18

**Ennakkoäänestys laitoksissa**

Ennakkoäänestyksen toimittamisesta palvelutalo Iltaruskossa, tehostetun palveluasumisen yksiköissä Kotipihlajassa ja Suutarin Pihlajassa ilmoitetaan ko.paikoissa julkaistavalla ilmoituksella erikseen. Laitoksissa voivat äänestää ennakolta vain niissä hoidettavina olevat tai niihin otetut henkilöt.

**Kotiäänestys**

Äänioikeutettu henkilö, jonka kyky liikkua tai toimia on siinä määrin rajoittunut, ettei hän pääse äänestys- eikä ennakkoäänestyspaikkaan ilman kohtuuttomia vaikeuksia, saa äänestää ennakolta kotonaan siinä kunnassa, joka on merkitty äänioikeusrekisteriin hänen kotikunnakseen. Kotiäänestyksen yhteydessä voi äänestää kotiäänestykseen oikeutetun kanssa samassa taloudessa asuva omaishoidon tuesta annetussa laissa (937/2005) tarkoitettu omaishoitaja, jos kyseinen kunta on merkitty äänioikeusrekisterissä hänen kotikunnakseen.

Henkilön, joka haluaa äänestää ennakolta kotonaan, on **ilmoitettava siitä viimeistään tiistaina**

**1.4.2025 ennen klo 16.00** puhelimitse tai kirjallisesti keskusvaalilautakunnalle puh. 03-44 411,

os. Kihniöntie 46, 39820 Kihniö. Sähköpostitse osoitteella kihnio@kihnio.fi Ilmoituksen voi tehdä äänestäjän puolesta tämän valitsema henkilö.

Kotiäänestysilmoituslomakkeita on saatavana kunnanvirastosta tai kunnan www.sivuilta, kohdassa vaalit. Kotiäänestys toimitetaan ennakkoäänestyksen aikana. Ajankohdasta ilmoitetaan äänestäjälle erikseen.

**Ehdokasasettelu**

Kihniön kunta muodostaa yhden yhtenäisen äänestysalueen. Kuntavaaleissa valitaan seitsemäntoista (17) valtuutettua ja heille varavaltuutetut vaalikaudelle 2025-2029. Ehdokashakemukset ja ilmoitukset vaaliliitoista ja yhteislistoista on annettava keskusvaalilautakunnalle ennen **4.3.2025 klo 16.00**. Näitä hakemuksia otetaan vastaan kunnanvirastolla **maanantaina 3.3.2025 klo 13–15 ja tiistaina 4.3.2025 klo 14 – 16 tai erikseen sovittuna ajankohtana.**

**Äänestäjän henkilöllisyyden toteaminen**

Äänestäjä on velvollinen todistamaan henkilöllisyytensä esim. ajokortilla, passilla tai kuvallisella kela-kortilla. Poliisilaitokselta saa tarvittaessa maksutta äänestämistä varten väliaikaisen henkilökortin, ellei henkilöllä ole muuta henkilöllisyyttä osoittavaa asiakirjaa.

**Ulkomainonta**

Alue- ja kuntavaalien ulkomainonta alkaa kunnan hallinnassa ja määräysvallassa olevilla alueilla keskiviikosta 26.3.2025 alkaen. Vaalimainokset asetetaan keskustassa kunnan pystyttämiin telineisiin Prunnintien varrella. Mainokset tulee poistaa viikon kuluessa äänestyksen päätyttyä.

Keskusvaalilautakunnan sihteeri Kristiina Mäkelä 044-7541203, etunimi.sukunimi@kihnio.fi

Kihniössä 17.2.2025

Kihniön kunnan keskusvaalilautakunta